Luni, 13 mai 2024, handbalistele de la CSM Slatina s-au întors acasă victorioase de la Turneul din Iași. Primarul Emil Moț le-a așteptat cu flori și le-a felicitat pentru promovarea în Liga Națională. Campioanele antrenate de Attila Horvath au fost primite cu aplauze și au sărbătorit alături de familie și suporteri.
„Dragi slătineni, echipa noastră de handbal, CSM SLATINA merită toate felicitările pentru promovarea în Liga Florilor! Alături de familie și suporteri, am sărbătorit întoarcerea campioanelor noastre acasă. Felicitări fetelor pentru această realizare remarcabilă! Slatina este mândră de voi și de performanța voastră!”, a declarat primarul Moț.